Kyk op Maroela: President spreek die land toePres. Cyril Ramaphosa (Foto: Jairus Mmutle/GCIS) Pres. Cyril Ramaphosa sal Woensdagaand die land na verwagting om 20:00 toespreek. Die presidensie het gesê pres. Ramaphosa sal die land toespreek oor ontwikkelings in die land se risiko-aangepaste strategie om die verspreiding van Covid-19 te beheer. Dit volg ná vergaderings met die kabinet, die nasionale koronavirus-beheerraad, en die presidensiële koördineringsraad. Die president se toespraak sal regstreeks op televisie en radio uitgesaai word. Die uitsending sal ook vanaf omstreeks 20:00 hier op Maroela Media beskikbaar wees: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.